cyanic-selkie/wikianc huggingface dataset:
हास्यरस तथा उसका साहित्य (संस्कृत, हिन्दी)
हास्य के भेद
हास्यरस की धारा के वैविध्य (अथवा भेदों) को विषय और व्यंजना (अर्थात् अर्थ और वाक्) की दृष्टि से देखा जा सकता है। विषय को हम आकृति, प्रकृति, परिस्थिति, वेश, वाणी, व्यवहार और वस्तु में विभक्त कर सकते हैं। आकृति का बेतुकापन है मोटापा, कुरूपता, भद्दापन, अंगभंग, बेजा नजाकत, तोंद, कूबड़, नारियों का अत्यंत कालापन, आदि। इनमें से अनेक विषयों पर हास्यरस की रचनाएँ हो चुकी हैं। ध्यान देने योग्य बात है कि एक समय का हास्यास्पद विषय सभी समयों का हास्यास्पद विषय हो जाए, ऐसा नहीं हुआ करता। आज अंगभंग, निर्मुच्छता आदि हास्य के विषय नहीं माने जाते अतएव अब इनपर रचनाएँ करना हास्य की सुरुचि का परिचायक न माना जाएगा। प्रकृति या स्वभाव का बेतुकापन है उजड्डपन, बेवकूफी, पाखंड, झेंप, खुशामद, अमर्यादित फैशनपरस्ती, कंजूसी, दिखावा पंडितमन्यता, अतिहास्यपात्रता, अनधिकारपूर्ण अहंमन्यता, आदि। आकृति के बेतुकेपन की अपेक्षा प्रकृति के बेतुकेपन को अपना लक्ष्य बनाकर रचनाएँ करना अधिक प्रशस्त है। रचनाकारों ने कंजूसी आदि की वृत्तियों पर अच्छे व्यंग्य किए हैं, परंतु अभी इस दिशा में अनेक विषय अछूते ही छूट गए हैं। परिस्थिति का बेतुकापन है गंगामदारी जोड़ा (उदाहणार्थ "कौवा के गले सोहारी", हूर के पहल में लंगूर", "पतलून के नीचे धोती", "गदहे सों बाचालता अरु धोबी सों मौन", आदि) समय की चूक (अवसर चूकी ग्वालिनी, गावै सारी रात) समाज की असमंजसता में व्यक्ति की विवशता आदि। इसका अत्यंत सुंदर उदाहरण है रामचरितमानस का केवट प्रसंग जिसमें राम का मर्म समझ जाने की डींग हाँकनेवाले मूर्ख किंतु पंडितमन्य केवट को राम कोई उत्तर नहीं दे पाते और एक प्रकार से चुपचाप आत्मसमर्पण कर देते हैं। यह परिस्थिति का व्यंग्य था। वेश का बेतुकापन, हास्पात्र नटों और विदूषकों का प्रिय विषय ही रहा है और प्रहसनों, रामलीलाओं, रासलीलाओं, "गम्मत", तमाशों आदि में आसानी से दिया जा सकता है। धर्मध्वजियों (बगुलाभक्तों का) वेश, अंधानुकरण करनेवाले फैशनपरस्तों का वेश, "मर्दानी औरत" का वेश, ऐसे बेतुके वेश हैं जो रचना के विषय हो सकते हैं। वेश के बेतुकेपन की रचना भी आकृति के बेतुकेपन की रचना के समान प्राय: छिछले दर्जे की होगी। वाणी का बेतुकापन है हकलाना, बात बात पर "जो है सो" के सदृश तकियाकलाम लगाना, शब्दस्खलन करना ("जल भरो" की जगल "भल जरो" कह देना), अमानवी ध्वनियाँ (मिमियाना, रेंकना, स्वरवैषमय अथवा फटे बँस की सी आवाज, बैठे गले की फुसफुसाहट आदि), शेखी के प्रलाप, गपबाजी (जो अभिव्यंजना की विधा के रूप की न हो), पंडिताऊ भाषा, गँवारू भाषा, अनेक भाषा के शब्दों की खिचड़ी, आदि। व्यवहार का बेतुकापन है असमंजस घटनाएँ, फूहड़ हरकतें, अतिरंजना, चारित्रिक विकृति, सामाजिक उच्छ्रंखलताएँ, कुछ का कुछ समझ बैठना, कह बैठना या कर बैठना, कठपुतलीपन (यंत्रवत् व्यवहार जिसें विचार या विवेक का प्रभाव शून्यवत् रहता है) इत्यादि। हास्यरस की अभिव्यंजना के लिए, चाहे वह परिहास की दृष्टि से (संतुष्टि की दृष्टि से) हो चाहे उपहास की दृष्टि से (संशुद्धि की दृष्टि से), व्यवहार का बेतुकापन ही प्रचुर सामग्री प्रदान कर सकता है। वस्तु की दृष्टि से मनुष्य ही क्यों, देव दानव (विष्णु, शंकर, राम, कृष्ण, रावण, कुंभकर्ण आदि) पशु पक्षी (कुत्ते, गधे, ऊँट, उल्लू, कौवा आदि), खटमल मच्छर, झाडू, टोकनी, प्लेट राशनिंग आदि अनेक विषयों पर सफलतार्पूक कलमें चलाई गई हैं। परंतु इन वस्तुओं और विशेषत: इष्ट देवों एवं प्रशासनिक व्यंगों के साथ मजाक जहाँ तक प्रीतिभाव को लेकर होगा, वहीं तक हास्यरस की कोटि का अधिकारी कहा जाएगा। खीझभरी अन्य रचनाएँ रौद्र, वीभत्स या अन्य रसों की कोटि में पहुँच जा सकती हैं।
अभिव्यंजना में प्रत्याशित का वैपरीत्य अनेक प्रकार से देखा और दिखाया जा सकता है। इसे बेतुकापन, विकृति, असमंजसता आदि शब्दों से ठीक ठीक नहीं समझाया जा सकता। यह वह वाक्कौशल है जिसके लिए रचनाकार में भी पर्याप्त प्रतिभा अपेक्षित होती है और उस रचना के द्रष्टा, श्रोता या पाठक में भी। जिस सामाजिक (द्रष्टा, श्रोता या पाठक) में हास्य की इच्छा और आशा न होगी, स्वभाव में विनोदप्रियता और हास्योन्मुखता न होगी तथा बुद्धि के शब्दसंकेतों और वाक्यगत अंगों को समझने की क्षमता न होगी, समझना चाहिए कि उसके लिए हास्यरस की रचनाएँ है ही नहीं। इसी प्रकार जिस कलाकार (कवि, लेखक या अभिनेता) में परिष्कारप्रियता, प्रत्युत्पन्नमतित्व और शब्द तौलने की कला नहीं है वह हास्यरस का सफल लेखक नहीं हो सकता। सफल लेखक अप्रत्याशित शब्दाडंबर के सहारे, शब्द की अप्रत्याशित व्युत्पत्ति के सहारे (जैसे-को घाटे ये वृषभानुजा वे हलधर के बीर-बिहारी); अप्रत्याशित विलक्षण उपमाओं आदि अलंकारों के सहारे (जैसे-न साहेब ते सूधे बतलाएँ, गिरी थारी अइसी झन्नायें, कबौं छउकन जइसी खउख्यायें, पटाका अइसी दगि दगि जाएँ-रमई काका, मन गाड़ी गाड़ी रहै प्रीति क्लियर बिनु लैन, जब लगि तिरछे होत नहिं सिंगल दोऊ नैन-सुकवि); विलक्षण तर्कोक्तियों के सहारे (जैसे हाथी के पदचिह्रों के लिए लालबुझक्कड़ी तर्क पाँव में चक्की बाँध के हिरना कुदा होय); वाग्वैदग्ध्य (विट्) की अनेक विधाओं के सहारे यथा, (1) अर्थ के फेर बदल के सहारे (जैसे-"भिक्षुक गो कितको गिरिज? सुतौ माँगन को बलि द्वारे गयो री" सागर शेल सुतान के बीच यों आपस में परिहास भयो री; (2) प्रत्युतर में नहले की जगह दहला लगाने की कला के सहारे (जैसे-गावत बाँदर बैठ्यो निकुंज में ताल समेत, तैं आँखिन पेखे; गाँव में जाए कै मैं हू बछानि को बैलहिं बेद पढ़ावत देखे - काव्यकानन); सैटायर के सहारे (जैसे-रामचरितमानस के शिवबरात प्रसंग में विष्णु की उक्ति ""कि बर अनुहारि बारात न भाई, हँसी करइइहु पर पुर जाई)"", कृष्णायन में उद्धव की उक्ति की भवन जरैहैं मधुपुरी, श्याम बजैहैं बेनु? भवानीप्रसाद मिश्र जी का गीतफरोश आदि), कटाक्ष (आइरानी) के सहारे (जैसे, करि फुलेल को आचमन मीठो कहत सराहिं, रे गंधी मतिअंध तू अतर दिखावत काहि - बिहारी; मुफ्त का चंदन घस मेरे नंदन - लोकोक्ति; मुनसी कसाई की कलम तलवार है - भड़ोवा संग्रह,; विरूपरचनानुकरण (पैरोडी) के सहारे (जैसे, नेता ऐसा चाहिए जैसा रूप सुभाय, चंदा सारा गहि रहै देय रसीद उड़ाय - चोंच, बीती विभावरी जाग री; छप्पर पर बैठे कावें कावें करते हैं कितने काग री-बेढब); विरूप वचनानुकरण के सहारे (जिसे भी विरूपरचनानुकरण के समान पैरोडी की एक विधा ही समझना चाहिए - जैसे पं. नेहरु की भाषण परिपाटी की नकल, किसी अहिंदीभाषी की प्रांतीय अथवा जातीय विशेषताओं से युक्त भाषा की नकल, किसी के तकियाकलामों की नकल); तथा इसी प्रकार की अनेकानेक अभिव्यंजना शैलियों से हास्यरस का उद्रेक कराया करते हैं।
प्रभाव की दृष्टि से हमारी समझ में हास्यरस या तो विशेषत: परिहास की कोटि का होता है या उपहास की कोटि का। इन दोनों शब्दों को हमने परंपरागत अर्थ में सीमाबद्ध नहीं किया है। जो संतुष्टि प्रधान काव्य है उसे हम परिहास की कोटि का मानते हैं और जो संशुद्धि प्रधान है उसे उपहास की कोटि का। अनेक रचनाओं में दोनों का मिश्रण भी हुआ करता है। परिहास और उपहास दोनों के लिए सामाजिकों की सुरुचि का ध्यान रखना आवश्यक है। मांसल शृंगारपरक हास, आजकल के शिष्ट समाज को रुचिकर नहीं हो सकता। देवता विषयक व्यंग्य सहधर्मियों को ही हँसाने के लिए हुआ करता है। उपहास के लिए सुरुचि का ध्यान अत्यंत आवश्यक है। मजा इसमें ही है कि हास्यपात्र (चाहे वह व्यक्ति हो या समाज) अपनी त्रुटियाँ समझ ले परंतु संकेत देनेवाले का अनुगृहीत भी हो जाए और उसे उपदेष्टा के रूप में न देखे। बिना व्यंग्य के हास को परिहास समझिए, चाहे वह वर्णनात्मक हो चाहे वार्तालाप की कोटि का और अपने पर अथवा अन्य पर, विशेषत: अन्य पर, व्यंग्य करके जो प्रभाव दिखाया जाता है वह उपहास है ही। बिट, ह्यूमर, पैरोडी आदि के सहारे उत्पन्न वह हास जो विशुद्ध संतुष्टि की कोटि का है, परिहास ही कहा जाएगा। अनुभाव की दृष्टि से हास्यरस को मृदुहास की कोटि का समझना चाहिए या अट्टास की कोटि का। हसित, अपहसित आदि अन्य कोटियों का इन्हीं दोनों में अंतर्भाव मान लेना चाहिए। मृदुहास के दो भी किए जा सकते हैं, एक है गुप्त हास जिसका आनंद मन ही मन लिया जाता है और दूसरा है स्फुट हास जिसका मुस्कराहट आदि के रूप में अन्य जन भी दर्शन कर सकते हैं। अट्टहास के भी दो भेद किए जा सकते हैं-एक है मर्यादित हास जो हँसनेवाले की परिस्थिति से नियंत्रित रहता है और दूसरा है अमर्यादित हास जिसमें परिस्थिति सापेक्षता का भान नहीं रहता। हास्य के भेदों का यह विवेचन संभवत: अधिक वैज्ञानिक होगा।
संस्कृत में हास्य साहित्य
नाटकों में प्रहसन की विधा और विदूषक की उपस्थिति ने हास्य का सृजन किया है किंतु वह बहुमुखी नहीं होने पाया। सुभाषित के कई श्लोक अवश्य अच्छे बन पड़े हैं जिनमें विषय और उक्ति दोनों दृष्टियों से हास्य की अच्छी अवतारणा की गई है। कुछ उदाहरण दे देना अप्रासंगिक न होगा।
देवताओं के संबंध का मजाक देखिए। प्रश्न था कि शंकर जी ने जहर क्यों पिया? कवि का उत्तर है कि अपनी गृहस्थी की दशा से ऊबकर।
अत्तुं वांछति वाहनं गणपते राखुं क्षुधार्त: फणी तं च क्रौंचपते: शिखी च गिरिजा सिंहोऽपिनागानर्न। गौरी जह्रुसुतामसूयसि कलानार्थ कपालाननो निविं्वष्ण: स पयौ कुटुम्बकलहादीशोऽपिहालाहलम्।।
शंकर जी का साँप गणेश जी के चूहे की तरफ झपट रहा है किंतु स्वत: उसपर कार्तिकेय जी का मोर दाँव लगाए हुए है। उधर गिरिजा का सिंह गणेश जी के गजमस्तक पर ललचाई निगाहें रख रहा है ओर स्वत: गिरिजा जी भी गंगा से सौतियाडाह रखती हुई भभक रही हैं। समर्थ होकर भी बेचारे शंकर जी इस बेढंगी गृहस्थी से कैसे पार पाते, इसलिए ऊबकर जहर पी लिया।
त्रिदेव खटिया पर नहीं सोते। जान पड़ता है खटमलों से वे भी भयभीत हो चुके हैं।
विधिस्तु कमले शेते हरि: शते महोदधौ हरो हिमालये शेते मन्ये मत्कुण शंकया।।
दामाद अपनी ससुराल को कितनी सार वस्तु माना करता है परंतु फिर भी किस अकड़बाजी से अपनी पूजा करवाते रहने की अपेक्षा रखा करता है य निम्न श्लोकों में देखिए। दोनों ही श्लोक पर्याप्त काव्यगुणयुक्त हैं। जितना विश्लेषण कीजिए उतना ही मजा आता जाएगा:
असारे खलु संसारे, सारं श्वसुर मंदिरं हर: हिमालये शेते, हरि: शेते पयोनिधौ।।
सदा वक्र: सदा क्रूर:, सदा पूजामपेक्षते कन्याराशिस्थितो नित्यं, जामाता दशमो ग्रह:।।
परान्न प्रिय हो कि प्राण, इसपर कवि का निष्कर्ष सुनिए-
परान्नं प्राप्य दुर्बुद्धे! मा प्राणेषु दयां कुरु परान्नं दुर्लभं लोके प्राण: जन्मनि जन्मनि।।
राजा भोज ने घोषणा की थी कि जो नया श्लोक रचकर लाएगा उसे एक लाख मुद्राएँ पुरस्कार में मिलेंगी परंतु पुरस्कार किसी को मिलने ही नहीं पाता था क्योंकि उसे मेधावी दरबारी पंडित नया श्लोक सुनते ही दुहरा देते और इस प्रकार उसे पुराना घोषित कर देते थे। किंवदंती के अनुसार कालिदास ने निम्न श्लोक सुनाकर बोली बंद कर दी थी। श्लोक में कवि ने दावा किया है कि राजा निन्नानबे करोड़ रत्न देकर पिता को ऋणमुक्त करें और इसपर पंडितों का साक्ष्य ले लें। यदि पंडितगण कहें कि यह दावा उन्हें विदित नहीं है तो फिर इस नए श्लोक की रचना के लिए एक लाख दिए ही जाएँ। इसमें "कैसा छकाया" का भाव बड़ी सुंदरता से सन्निहित है :
स्वस्तिश्री भोजराज! त्रिभुवनविजयी धार्मिक स्ते पिताऽभूत् पित्रा ते में गृहीता नवनवति युता रत्नकोटिर्मदीया। तान्स्त्वं में देहि शीघ्रं सकल बुधजनैज्र्ञायते सत्यमेतत् नो वा जानंति केचिन्नवकृत मितिचेद्देहि लक्षं ततो मे।।
हिन्दी में हास्य साहित्य
हिंदी के वीरगाथाकाल, भक्तिकाल और रीतिकाल प्राय: पद्यों के ही काल रहे हैं। इस लंबे काल में हास्य की रचनाएँ यदा कदा होती ही रही हैं परंतु वे प्राय: फुटकर ढंग की ही रचनाएँ रही हैं। तुलसीदास जी के रामचरिमानस का नारदमोह प्रसंग शिवविवाह प्रसंग, परशुराम प्रसंग आदि और सूरदास जी के सूरसागर का माखनचोरी प्रसंग, उद्धव-गोपी-संवाद प्रसंग आदि अलबत्ता हास्य के अच्छे उदाहरण प्रस्तुत करते हैं। तुलसीदास जी का निम्न छंद, जिसमें जराजर्जर तपस्वियों की शृंगारलालसा पर मजेदार चुटकी ली गई है, अपनी छटा में अपूर्व है-
एक सूम ने संकट में तुलादान करना कबूल कर लिया था। उसके लिए अपना वजन घटाने की उसकी तरकीबें देखिए -
वर्तमान काल में हास्य के विषयों और उनकी अभिव्यक्ति करने की शैलियों का बहुत विस्तार हुआ है। इस युग में पद्य के साथ ही गद्य की भी अनेक विधाओं का विकास हुआ है। प्रमुख हैं नाटक तथा एकांकी, उपन्यास तथा कहानियाँ, एवं निबंध। इन सभी विधाओं में हास्यरस के अनुकूल प्रचुर मात्रा में साहित्य लिखा गया और लिखा जा रहा है। प्रतिभाशाली लेखकों ने पद्य के साथ ही गद्य की विविध विधाओं में भी अपनी हास्यरसवर्धिनी रचनाएँ प्रस्तुत की हैं। इस युग के प्रारंभिक दिनों के सर्वाधिक यशस्वी साहित्यकार हैं भारतेंदु बाबू हरिश्चंद्र। इनके नाटकों में विशुद्ध हास्यरस कम, वाग्वैदग्ध्य कुछ अधिक और उपहास पर्याप्त मात्रा में पाया जाता है। "वैदिकी हिंसा हिंसा न भवति", "अंधर नगरी" आदि उनकी कृतियाँ हैं। उनका "चूरन का लटका" प्रसिद्ध है। उनके ही युग के लाला श्रीनिवास दास, श्री प्रतापनारायण मिश्र, श्री राधाकृष्णदास, श्री प्रेमधन, श्री बालकृष्ण भट्ट आदि ने भी हास्य की रचनाएँ की हैं। श्री प्रतापनारायण मिश्र ने "कलिकौतुक रूपक" नामक सुंदर प्रहसन लिखा है। "बुढ़ापा" नामक उनकी कविता शुद्ध हास्य की उत्तम कृति है।
उस समय अंग्रेजी राज्य अपने गौरव पर था जिसकी प्रत्यक्ष आलोचना खतरे से खाली नहीं थी। अतएव साहित्यकारों ने, विशेषत: व्यंग्य और उपहास का मार्ग ही पकड़ था और स्यापा, हजो, वक्रोक्ति, व्यंगोक्ति आदि के माध्यम से सुधारवादी सामाजिक चेतना जगाने का प्रयत्न किया था।
भारतेंदु काल के बाद महावीरप्रसाद द्विवेदी काल आया जिसने हास्य के विषयों और उनकी अभिव्यंजना प्रणालियों का कुछ और अधिक परिष्कार एवं विस्तार किया। नाटकों में केवल हास्य का उद्देश्य लेकर मुख्य कथा के साथ जो एक अंतर्कथा या उपकथा (विशेषत: पारसी थिएट्रिकल कंपनियों के प्रभाव से) चला करती थी वह द्विवेदीकाल में प्राय: समाप्त हो गई और हास्य के उद्रेक के लिए विषय अनिवार्य न रह गया। काव्य में "सरगौ नरक ठेकाना नाहिं" सदृश रचनाएँ सरस्वती आदि पत्रिकाओं में सामने आई। उस युग के बावू बालमुकुंद गुप्त और पं. जगन्नाथप्रसाद चतुर्वेदी हास्यरस के अच्छे लेखक थे। प्रथम ने "भाषा की अनस्थिरता" नामक अपनी लेखमाला "आत्माराम" नाम से लिखी और दूसरे सज्जन ने "निरंकुशता-निदर्शन" नामक लेखमाला "मनसाराम" नाम से। दोनों ने इन मालाओं में द्विवेदी जी से टक्कर ली है और उनकी इस नोकझोंक की चर्चा साहित्यिकों के बीच बहुत दिनों तक रही। श्री बालमुकुंद गुप्त जी का "शिवशंभु का चिट्ठा", श्री चंद्रधर शर्मा गुलेरी का "कछुवा धर्म", श्री मिश्रबंधु और बदरीनाथ भट्ट जी के अनेक नाटक, श्री हरिशंकर शर्मा के निबंध, नाटक आदि, श्री जी. पी. श्रीवास्तव और उग्र जी के अनेक प्रहसन और अनेक कहानियाँ, अपने-अपने समय में जनसाधारण में खूब समादृत हुई। जी. पी. श्रीवास्तव ने उलटफेर, लंबी दाढ़ी आदि लिखकर हास्यरस के क्षेत्र में धूम मचा दी थी, यद्यपि उनका हास्य उथला उथला सा ही रहा है। निराला जी ने सुंदर व्यंगात्मक रचनाएँ लिखी हैं और उनके कुल्ली भाठ, चतुरी चमार, सुकुल की बीबी, बिल्लेसुर बकरिहा, कुकूरमुत्ता आदि पर्याप्त प्रसिद्ध है। पं. विश्वंभरनाथ शर्मा कौशिक निश्चय ही विजयानंद दुबे की चिट्ठियाँ आदि लिखकर इस क्षेत्र में भी पर्याप्त प्रसिद्धिप्राप्त हैं। शिवपूजन सहाय और हजारीप्रसाद द्विवेदी ने "हास्यरस के साहित्य की अच्छी श्रीवृद्धि की है। अन्नपूर्णानंद वर्मा को हम हास्यरस का ही विशेष लेखक कह सकते हैं। उनके "महाकवि चच्चा", "मेरी हज़ामत," "मगन रहु चोला", मंगल मोद", "मन मयूर" सभी सुरुचिपूर्ण हैं।
वर्तमान काल में उपेंद्रनाथ अश्क ने "पर्दा उठाओ, परदा गिराओ" आदि कई नई सूझवाले एकांकी लिखे हैं। डॉ॰ रामकुमार वर्मा का एकांकी संग्रह "रिमझिम" इस क्षेत्र में मील का पत्थर माना गया है। उन्होंने स्मित हास्य के अच्छे नमूने दिए हैं। देवराज दिनेश, उदयशंकर भट्ट, भगवतीचरण वर्मा, प्रभाकर माचवे, जयनाथ नलिन, बेढब बनारसी, कांतानाथ चोंच, भैया जी बनारसी, गोपालप्रसाद व्यास, काका हाथरसी, श्रीलाल शुक्ल आदि अनेक सज्जनों ने अनेक विधाओं में रचनाएँ की हैं और हास्यरस के साहित्य को खूब समृद्ध किया है। इनमें से अनेक लेखकों की अनेक कृतियों ने अच्छी प्रशंसा पाई है। भगवतीचरण वर्मा का "अपने खिलौने" हास्यरस के उपन्यासों में विशिष्ट स्थान रखता है। यशपाल का "चक्कर क्लब" व्यंग्य के लिए प्रसिद्ध है। कृष्णचंद्र ने "एक गधे की आत्मकथा" आदि लिखकर व्यंग्य लेखकों में यशस्विता प्राप्त की है। गंगाधर शुक्ल का "सुबह होती है शाम होती है" अपनी निराली विधा रखता है।
राहुल सांकृत्यायन, सेठ गोविंद दास, श्रीनारायण चतुर्वेदी, अमृतलाल नागर, डॉ॰ बरसानेलाल जी, वासुदेव गोस्वामी, बेधड़क जी, विप्र जी, भारतभूषण अग्रवाल आदि के नाम गिनाए जा सकते हैं जिन्होंने किसी न किसी रूप में साहित्य के इस उपादेय अंग की समृद्धि की है।
अन्य भाषाओं की कई विशिष्ट कृतियों के अनुवाद भी हिंदी में हो चुके हैं। केलकर के "सुभाषित आणि विनोद" नामक गवेषणापूर्ण मराठी ग्रंथ के अनुवाद के अतिरिक्त मोलिये के नाटकों का, "गुलिवर्स ट्रैवेल्स" का, "डान क्विकज़ोट" का, सरशार के "फिसानए आज़ाद" का, रवींद्रनाथ टैगोर के नाट्यकौतुक का, परशुराम, अज़ीमबेग चग़ताई आदि की कहानियों का, अनुवाद हिंदी में उपलब्ध है।
धारडुँग्री, कर्णप्रयाग तहसील
धारडुँग्री, कर्णप्रयाग तहसील में भारत के उत्तराखण्ड राज्य के अन्तर्गत गढ़वाल मण्डल के चमोली जिले का एक गाँव है।
मुरौल प्रखण्ड (मुजफ्फरपुर)
मुजफ्फरपुर, बिहार का एक प्रखण्ड।
अरुणा कुमार वुंडावल्ली
अरुणा कुमार वुंडावल्ली भारतीय राष्ट्रीय कांग्रेस से संबंधित भारतीय राजनीतिज्ञ हैं। वे २००९ में हुए आमचुनाव में आंध्र प्रदेश के राजमुंद्री चुनाव क्षेत्र से १५ वीं लोकसभा के लिए सदस्य निर्वाचित हुए हैं।
गोर्कात्ति
गोर्कात्ति में भारत के बिहार राज्य के अन्तर्गत मगध मण्डल के औरंगाबाद जिले का एक गाँव है।
पुनरुज्जीवित भाषाओं की सूची
पुनरुज्जीवित भाषा (revived language) से आशय उस भाषा से है जो पूर्णतः मृत या लगभग मृत होने के बाद किसी व्यक्ति या समूह के योजनाबद्ध प्रयास से पुनः अपनी पुरानी अवस्था या उसके कुछ अंश को प्राप्त कर ली हो।
जैन धर्म के घटनाक्रम
ब्रिटिश भारत
विभाजन के पश्चात
संदीप उन्नीकृष्णन
श्री संदीप उन्नीकृष्णन (സന്ദീപ് ഉണ്ണിക്കൃഷ്ണന്‍, ಸಂದೀಪ್ ಉನ್ನೀಕೃಷ್ಣನ್, संदीप उन्नीकृष्णन) (15 मार्च 1977 -28 नवम्बर 2008) भारतीय सेना में एक मेजर थे, जिन्होंने राष्ट्रीय सुरक्षा गार्ड्स (एनएसजी) के कुलीन विशेष कार्य समूह में काम किया। वे नवम्बर 2008 में मुंबई के हमलों में आतंकवादियों से लड़ते हुए वीरगति को प्राप्त हुए। उनकी बहादुरी के लिए उन्हें 26 जनवरी 2009 को भारत के सर्वोच्च शांति समय बहादुरी पुरस्कार, अशोक चक्र से सम्मानित किया गया।
इन्होंने अपनी वीरता से एक या दो नहीं बल्कि संपूर्ण देश के लोगो के दिलो में अपनी जगह बनाई है और जब जब इनका नाम हमारे सामने आएगा तब तब हमको अपने देश के हर एक सैनिक पर गर्व होगा।
"उपर मत आना, मैं उन्हें संभाल लूंगा", ये संभवतया ऑपरेशन ब्लैक टोरनेडो के दौरान उनके द्वारा अपने कमांडोज़ को कहे गए अंतिम शब्द थे। ऐसा कहते ही वे मुंबई के ताज होटल के अन्दर सशस्त्र आतंकवादियों की गोलियों से शहीद हो गए।
परिवार
श्री संदीप उन्नीकृष्णन बैंगलोर में स्थित एक नायर परिवार से थे, यह परिवार मूल रूप से चेरुवनूर, कोजिकोडे जिला, केरल से आकर बैंगलोर में बस गया था। वे सेवानिवृत्त आईएसआरओ अधिकारी श्री के. उन्नीकृष्णन और श्रीमती धनलक्ष्मी उन्नीकृष्णन के इकलौते पुत्र थे।
बचपन
मेजर उन्नीकृष्णन ने अपने 14 साल फ्रैंक एंथोनी पब्लिक स्कूल, बैंगलोर में बिताये, 1995 में आईएससी विज्ञान विषय से स्नातक की उपाधि प्राप्त की. वे अपने सहपाठियों के बीच बहुत लोकप्रिय थे, वे सेना में जाना चाहते थे, यहां तक कि क्र्यू कट में भी स्कूल जरूर जाते थे। एक अच्छे एथलीट (खिलाड़ी) होने के कारण, वे स्कूल की गतिविधियों और खेल के आयोजनों में बहुत सक्रिय रूप से हिस्सा लेते थे। उनके अधिकांश एथलेटिक रिकॉर्ड, उनके स्कूल छोड़ने के कई साल बाद तक भी टूट नहीं पाए. अपनी ऑरकुट प्रोफ़ाइल में उन्होंने अपने आप को फ़िल्मों के लिए पागल बताया.
कम उम्र से ही साहस के प्रदर्शन के अलावा उनका एक नर्म पक्ष भी था, वे अपने स्कूल के संगीत समूह के सदस्य भी थे।
सेना करियर
उनके खुश मिजाज़ चेहरे पर एक दृढ और सख्त सैनिक का मुखौटा स्पष्ट रूप से देखा जा सकता था, इसी तरह से उनके पतली काया के पीछे एक सुदृढ़, कभी भी हार ना मानने वाली एक भावना छिपी थी, इन गुणों को एनडीए में आयोजित कई प्रशिक्षण शिविरों और देश के बाहर होने वाली प्रतिस्पर्धाओं में देखा गया, जिनमें उन्होंने हिस्सा लिया था।
उन्हें 12 जुलाई 1999 को बिहार रेजिमेंट (इन्फेंट्री) की सातवीं बटालियन का लेफ्टिनेंट आयुक्त किया गया। हमलों और चुनौतियों का सामना करने के लिए दो बार उन्हें जम्मू और कश्मीर तथा राजस्थान में कई स्थानों पर भारतीय सेना में नियुक्त किया, इसके बाद उन्हें राष्ट्रीय सुरक्षा गार्ड्स में शामिल होने के लिए चयनित किया गया।
प्रशिक्षण के पूरा होने पर, उन्हें जनवरी 2007 में एनएसजी का विशेष कार्य समूह (एसएजी) सौंपा गया और उन्होंने एनएसजी के कई ऑपरेशन्स में भाग लिया। वे एक लोकप्रिय अधिकारी थे, जिन्हें उनके वरिष्ठ और कनिष्ठ दोनों ही पसंद करते थे। सेना के सबसे कठिन कोर्स, 'घातक कोर्स' (कमांडो विंग (इन्फैंट्री स्कूल), बेलगाम में) के दौरान वे शीर्ष स्थान पर रहे, उन्होंने अपने वरिष्ठ अधिकारीयों से "प्रशिक्षक ग्रेडिंग" और प्रशस्ति अर्जित की.
ऑपरेशन ब्लैक टोरनेडो
26 नवम्बर 2008 की रात, दक्षिणी मुंबई की कई प्रतिष्ठित इमारतों पर आतंकवादियों ने हमला किया। इनमें से एक इमारत जहां आतंकवादियों ने लोगों को बंधक बना लिया, वह 100 साल पुराना ताज महल पेलेस होटल था।
ताज महल होटल के इस ऑपरेशन में मेजर उन्नीकृष्णन को 51 तैनात एसएजी का टीम कमांडर नियुक्त किया गया, ताकि इमारत को आतंकवादियों से छुड़ाया जा सके और बंधकों को बचाया जा सके. उन्होंने 10 कमांडो के एक समूह में होटल में प्रवेश किया और सीढ़ियों से होते हुए छठी मंजिल पर पहुंच गए। सीढ़ियों से होकर निकलते समय, उन्होंने पाया कि तीसरी मंजिल पर आतंकवादी हैं। आतंकवादियों ने कुछ महिलाओं को एक कमरे में बंधक बना लिया था और इस कमरे को अन्दर से बंद कर लिया था। दरवाजे को तोड़ कर खोला गया, इसके बाद आतंकवादियों ने एक राउंड गोलीबारी की जिसमें कमांडो सुनील यादव घायल हो गए। वे मेजर उन्नीकृष्णन के प्रमुख सहयोगी थे। मेजर उन्नीकृष्णन ने सामने से टीम का नेतृत्व किया और आतंकवादियों के साथ उनकी भयंकर मुठभेड़ हुई. उन्होंने कमांडो सुनील यादव को बाहर निकालने की व्यवस्था की और अपनी सुरक्षा को ताक पर रखकर आतंकवादियों का पीछा किया, इसी दौरान आतंकवादी होटल की किसी और मंजिल पर चले गए और इस दौरान मेजर संदीप उन्नीकृष्णन निरंतर उनका पीछा करते रहे. इसके बाद हुई मुठभेड़ में उन्हें पीछे से गोली लगी, वे गंभीर रूप से घायल हो गए और अंत में शहीद हो गए।
अंतिम संस्कार
उन्नीकृष्णन के अंतिम संस्कार में, शोक में लिप्त लोगों ने जो़र जो़र से चिल्ला कर कहा "लॉन्ग लाइव् मेजर उन्नीकृष्णन", "संदीप उन्नीकृष्णन अमर रहे". हज़ारों लोग एनएसजी कमांडो मेजर उन्नीकृष्णन के बैंगलोर के घर के बाहर खड़े होकर उन्हें श्रद्धांजली दे रहे थे। मेजर संदीप उन्नीकृष्णन का अंतिम संस्कार पूरे सैनिक सम्मान के साथ किया गया।
विवाद
मेजर उन्नीकृष्णन के अंतिम संस्कार में केरल की सरकार का कोई प्रतिनिधि नहीं था। स्थानीय और राष्ट्रीय मीडिया ने राजनीतिज्ञों के इस फैसले की आलोचना की.
हालांकि केरल के मुख्य मंत्री वी. एस. अच्युतानंदन और गृह मंत्री कोडियेरी बालाकृष्णन ने 30 नवम्बर 2008 को आकर मेजर संदीप उन्नीकृष्णन के परिवार के लिए अफसोस व्यक्त किया। मेजर संदीप उन्नीकृष्णन के पिता श्री के. उन्नीकृष्णन क्रोधित थे, उन्होंने इनके आने की आलोचना की और उनसे चले जाने के लिए कहा. उन्होंने यहां तक यह धमकी दी कि अगर केरल का कोई भी नेता उनके घर आता है तो वे आत्महत्या कर लेंगे. बाद में वी.एस. अच्युतानंदन ने मीडिया से कहा कि वे मेजर उन्नीकृष्णन के लिए गए थे, उनके माता पिता के घर तो कोई कुत्ता भी नहीं जाएगा. एक बार फिर से मीडिया और जनता ने इस की जबरदस्त आलोचना की.
हालांकि, अच्युतानंदन ने कहा कि वे मेजर के परिवार से माफी नहीं मांगेगें. साथ ही उन्होंने कहा कि वे शहीज मेजर के परिवार का सम्मान करते हैं। 2 दिसम्बर 2008, भारतीय कम्युनिस्ट पार्टी (मार्क्सवादी) के महासचिव प्रकाश करात ने अच्युतानंदन की 'कुत्ते वाली टिप्पणी' के लिए माफ़ी मांगी. 3 दिसम्बर 2008 दिसम्बर को, अच्युतानंदन ने एस घटना पर खेद व्यक्त किया है।
दिल तेरा आशिक
दिल तेरा आशिक लॉरेंस डिसूज़ा द्वारा निर्देशित 1993 में बनी हिन्दी भाषा की फिल्म है। इस फिल्म में सलमान खान और माधुरी दीक्षित ने महत्वपूर्ण भूमिका निभाई है। अनुपम खेर और कादर खान सहायक भूमिकाओं में हैं।
संक्षेप
ठाकुर रणवीर सिंह चौधरी (अनुपम खेर) अपने शहर में एक समृद्ध और प्रभावशाली व्यक्ति है। वह अपनी एकमात्र बहन राधा से बहुत प्यार करता है लेकिन उसने एक गरीब व्यक्ति से शादी की जिसके लिए उसने उसे कभी माफ़ नहीं किया। राधा की मृत्यु के बाद, बच्चों की देखभाल की जिम्मेदारी उसके कंधों पर पड़ती हैं। विजय (सलमान खान) जो वयस्क है और बिट्टू और गुडिया जो अभी छोटे हैं उसके साथ ही रहते हैं। सोनिया (माधुरी दीक्षित) एक युवा लड़की है जो अपनी बीमार मां के चलते नौकरी की सख्त तलाश कर रही है। वह बिट्टू और गुडिया की दाई माँ की नौकरी पाने के लिए बुजुर्ग महिला सावित्री देवी के रूप में ढोंग करने का फैसला करती है। वह अतिरिक्त पैसे कमाने के लिए एक नृत्य प्रशिक्षक के रूप में भी काम करना शुरू कर देती है। विजय भी उसी स्कूल में टीचर है। दोनों में प्यार हो जाता है। इस बीच, कुँवारा ठाकुर, सावित्री देवी की ओर खींचा जाता है। उसके दोस्त नसीब कुमार (कादर खान) ने सावित्री देवी के स्नेह को जीतने के उसके प्रयासों में मदद करता है।
प्रताप सिंह (तेज सप्रू) एक बेईमान व्यापारी है जिसका कारखाना ठाकुर द्वारा बंद कर दिया गया था। वह ठाकुर को उन कागजात पर हस्ताक्षर करने के लिए मजबूर करने की कोशिश करता है जो उसे अपने कारखाने को फिर से खोलने में सक्षम बनाएंगे। वह सोनिया के रहस्य के बारे में पता लगाता है और ठाकुर के हस्ताक्षर प्राप्त करने के लिए उसे ब्लैकमेल करने की कोशिश करता है। उसका प्लान विफल हो गया और सोनिया विजय और नसीब कुमार को सबकुछ बताती हैं। प्रताप तब ठाकुर को एक अज्ञात फोन कॉल करता है और उसे सोनिया के रहस्य के बारे में बताता है और कैसे विजय और नसीब इसमें शामिल हैं। ठाकुर ने प्रताप द्वारा सोनिया को दिये गए कागजात सावित्री देवी के अलमारी में पाये। अब उसका मानना है कि वे सभी उसे धोखा देने की कोशिश कर रहे थे। वह उनसे बहस करता है और उन्हें अपनी बात समझाने का मौका दिए बिना घर से फेंक देता है। इसके बाद प्रताप ने ठाकुर का अपहरण कर लिया। लेकिन विजय, सोनिया और नसीब ने उसे बचाया और अंत में फिर से सब मिल गए।
ब्लेयर टिकर
ब्लेयर मार्शल टिकर (जन्म 13 अक्टूबर 1993) न्यूजीलैंड के एक क्रिकेटर हैं जो केंद्रीय जिलों के लिए खेलते हैं। नवंबर 2017 में, उन्होंने 2017-18 की प्लंकट शील्ड सीजन में वेलिंगटन के खिलाफ सेंट्रल डिस्ट्रिक्ट के मैच के लिए पहली पारी में हैट्रिक ली।
2017-18 सुपर स्मैश में, वह ग्यारह मैचों में इक्कीस के साथ एक विकेट लेने वाले प्रमुख विकेट-कीपर थे। जून 2018 में, उन्हें 2018-19 सत्र के लिए केंद्रीय जिलों के साथ एक अनुबंध से सम्मानित किया गया। जनवरी 2019 में, उन्हें भारत के खिलाफ श्रृंखला के लिए न्यूजीलैंड के ट्वेंटी 20 अंतर्राष्ट्रीय (टी20ई) टीम में नामित किया गया था। उन्होंने 10 फरवरी 2019 को भारत के खिलाफ अपना टी20ई पदार्पण किया।
मुसहरी प्रखण्ड (मुजफ्फरपुर)
मुजफ्फरपुर, बिहार का एक प्रखण्ड।
गायघाट प्रखण्ड (मुजफ्फरपुर)
मुजफ्फरपुर, बिहार का एक प्रखण्ड है
रैखिक कण त्वरक
वे कण त्वरक रैखिक कण त्वरक (linear particle accelerator) या लिनैक (linac) कहलाते हैं जो आवेशित कणों को सीधी रेखा में (बिना मोड़े) त्वरित करते हैं। टीवी (पिक्चर ट्यूब वाली टीवी) सरलतम रैखिक त्वरक है जो ट्यूब के पिछले सिरे पर स्थित कैथोड से उत्सर्जित एलेक्ट्रॉनों की वेग वृद्धि करके अधिक तेजी से पर्दे पर टकराने में मदद करता है। रैखिक कण त्वरक का आविष्कार सन् १९२८ में रॉल्फ विडेरो (Rolf Widerøe) ने किया था।
रैखिक त्वरक के प्रमुख अवयव
उदाहरण के लिये, 1 GeV की प्रोटॉण किरण-पुंज प्रदान करने वाले रैखिक त्वरक की संरचना कुछ इस प्रकार की हो सकती है-
सुजात नगर गाँव, छिबरामऊ (कन्नौज)
सुजात नगर छिबरामऊ, कन्नौज, उत्तर प्रदेश स्थित एक गाँव है।
ओम (प्रतिरोध की इकाई)
ओम (Ohm ; संकेत/चिह्न: Ω) विद्युत प्रतिरोध की इकाई है। प्रतिरोध की छोटी इकाइयाँ माइक्रो-ओम, मिली-ओम तथा बड़ी इकाइयाँ किलोओम तथा मेगाओम हैं।
प्रतिरोध की ओम की परिभाषा,
'''ओम[ohm]-. "'''जब किसी परिपथ में 1 वोल्ट के प्रभाव अधीन 1 एंपियर की धारा गुजरे तो उस परिपथ का प्रतिरोध 1ओम होगा।"
1ओम=१वोल्ट/१एम्पीयर
ओम
" जब किसी परिपथ में 1 वोल्ट के प्रभाव अधीन 1 एंपियर की धारा गुजरे तो उस परिपथ का प्रतिरोध एवं होगा
Milan Purohit ka important formula
यदि किसी चालक की भौतिक अवस्था (ताप ,दाब आदि) कोई परिवर्तन ना हो तो चालक के सिरों पर लगाया गया वि. तथा उस में बहने वाली धारा का अनुपात नियत रहता है इसे ओम का नियम कहते हैं R=V÷i
गणितीय वित्त
गणितीय वित्त (Mathematical finance) अनुप्रयुक्त गणित की एक शाखा (प्रक्षेत्र) है जो वित्त-बाजार (financial markets) से संबंधित है। बहुत से विश्वविद्यालयों में गणितीय वित्त की शिक्षा दी जाती है।
किमखोली, पोखरी तहसील
किमखोली, पोखरी तहसील में भारत के उत्तराखण्ड राज्य के अन्तर्गत गढ़वाल मण्डल के चमोली जिले का एक गाँव है।
साहेबगंज प्रखण्ड (मुजफ्फरपुर)
मुजफ्फरपुर, बिहार का एक प्रखण्ड।
फाफामऊ
फाफामऊ (Phaphamau) भारत के उत्तर प्रदेश राज्य के प्रयागराज नगर का एक उपनगर है। यह प्रयागराज के मुख्य भाग के उत्तर में गंगा नदी के पार स्थित है। यहाँ फाफामऊ जंक्शन रेलवे स्टेशन स्थित है।
कुरहनी प्रखण्ड (मुजफ्फरपुर)
मुजफ्फरपुर, बिहार का एक प्रखण्ड।
गोर्तारा
गोर्तारा में भारत के बिहार राज्य के अन्तर्गत मगध मण्डल के औरंगाबाद जिले का एक गाँव है।
थली, पिथौरागढ (सदर) तहसील
थली, पिथौरागढ (सदर) तहसील में भारत के उत्तराखण्ड राज्य के अन्तर्गत कुमाऊँ मण्डल के पिथोरागढ जिले का एक गाँव है।
हो भाषा
हो आस्ट्रो-एशियाई भाषा परिवार की कोल या मुंडा शाखा की एक भाषा है, जो भूमिज और मुण्डारी भाषा से संबंधित हैं। हो भाषा झारखंड, पश्चिम बंगाल, छत्तीसगढ़, असम, एवं उड़ीसा के आदिवासी क्षेत्रों में लगभग १०,७७,००० हो (कोल) आदिवासी समुदाय द्वारा बोली जाती है। विशेषकर यह भाषा झारखण्ड के सिंहभूम इलाके में बोली जाती है । झारखंड में इस भाषा को द्वितीय राज्य भाषा के रूप में शामिल किया गया है।
हो भाषा को लिखने के लिए वारंग क्षिति लिपि का उपयोग किया जाता है, जिसका आविष्कार ओत् गुरु कोल लको बोदरा द्वारा किया गया था ओट कोल लाको बोदरा खुद को कोल मानते थे इसीलिए उनके नाम के आगे कोल शब्द जुड़ा है। इसका प्रमाण आपको उनकी लिखी गई बहुत सी किताबो में मिल जायेगा। इसे लिखने के लिए देवनागरी, रोमन, उड़िया और तेलुगु लिपि का भी उपयोग किया जाता है।
सैक्सटन ओवल
सैक्सटन ओवल, जिसे सैक्सटन फील्ड के रूप में भी जाना जाता है, सैक्सटन, स्टोक, नेल्सन क्षेत्र, न्यूजीलैंड में एक क्रिकेट मैदान है। सैक्सटन ओवल 2015 क्रिकेट विश्व कप के लिए स्थानों में से एक था। उसने टूर्नामेंट के दौरान तीन मैचों की मेजबानी की।
सदिया
सदिया (Sadiya) भारत के असम राज्य के पूर्वोत्तरी भाग में तिनसुकिया ज़िले में अरुणाचल प्रदेश की सीमा के समीप स्थित एक ऐतिहासिक स्थान है। यह सुतीया राजवंश की तीसरी राजधानी थी और इसकी स्थापना सन् १२४८ में सुतीया वंश के दूसरे राजा, रत्नध्वजपाल, ने की थी। यह सन् १५२४ तक राजधानी रही। यहाँ उस काल के कई खण्डहर मिलते हैं।
जेक डनफोर्ड
वह लॉस एंजिल्स में आयोजित 2016 आईसीसी विश्व क्रिकेट लीग डिवीजन चार मैचों में जर्सी के लिए खेले।
वह वर्तमान में आईसीसी डब्ल्यूसीएल डिवीजन 5 टूर्नामेंट में 21 (18 कैच और 3 स्टंपिंग) के साथ एक टूर्नामेंट में सबसे अधिक आउट होने के लिए आईसीसी विश्व क्रिकेट लीग रिकॉर्ड धारक हैं। इसने नीदरलैंड के जेरोएन स्मट्स (2009 विश्व कप क्वालीफायर में) और बोत्सवाना के डेन्ज़िल सिकेरा (2013 डब्ल्यूसीएल डिवीजन सेवन में) द्वारा साझा किए गए 19 के पिछले रिकॉर्ड को तोड़ दिया।
अप्रैल 2018 में, उन्हें मलेशिया में 2018 आईसीसी विश्व क्रिकेट लीग डिवीजन चार टूर्नामेंट के लिए जर्सी के दस्ते में नामित किया गया था। अगस्त 2018 में, उन्हें नीदरलैंड में 2018-19 आईसीसी विश्व ट्वेंटी 20 यूरोप क्वालीफायर टूर्नामेंट के लिए जर्सी के दस्ते में नामित किया गया था।
मई 2019 में, उन्हें ग्वेर्नसे के खिलाफ 2019 टी 20 इंटर-इनसुलर कप के लिए जर्सी के टीम में नामित किया गया था। उन्होंने 31 मई 2019 को ग्वेर्नसे के खिलाफ जर्सी के लिए अपना ट्वेंटी 20 अंतर्राष्ट्रीय (टी20आई) पदार्पण किया। उसी महीने, उन्हें ग्वेर्नसे में 2018-19 आईसीसी टी 20 विश्व कप यूरोप क्वालीफायर टूर्नामेंट के क्षेत्रीय फाइनल के लिए जर्सी के दस्ते में नामित किया गया था।
सितंबर 2019 में, उन्हें संयुक्त अरब अमीरात में 2019 आईसीसी टी20 विश्व कप क्वालीफायर टूर्नामेंट के लिए जर्सी के दस्ते में नामित किया गया था। टूर्नामेंट से पहले, अंतर्राष्ट्रीय क्रिकेट परिषद (आईसीसी) ने उन्हें जर्सी के दस्ते में देखने वाले खिलाड़ी के रूप में नामित किया। नवंबर 2019 में, उन्हें ओमान में क्रिकेट विश्व कप चैलेंज लीग बी टूर्नामेंट के लिए जर्सी के दस्ते में नामित किया गया था। उन्होंने 2 दिसंबर 2019 को युगांडा के खिलाफ जर्सी के लिए अपनी लिस्ट ए की शुरुआत की।
अक्टूबर 2021 में, डनफोर्ड को 2021 आईसीसी पुरुष टी20 विश्व कप यूरोप क्वालीफायर टूर्नामेंट के क्षेत्रीय फाइनल के लिए जर्सी की टी20आई टीम में नामित किया गया था।
मऊ आइमा
मऊ आइमा (Mau Aima) भारत के उत्तर प्रदेश राज्य के प्रयागराज ज़िले में स्थित एक नगर है।
कावरी संभाशिवा राव
कावरी संभाशिवा राव भारतीय राष्ट्रीय कांग्रेस से संबंधित भारतीय राजनीतिज्ञ हैं। वे २००९ में हुए आमचुनाव में आंध्र प्रदेश के इलुरु चुनाव क्षेत्र से १५ वीं लोकसभा के लिए सदस्य निर्वाचित हुए हैं।
चान्हो
चान्हो (Amlabad) भारत के झारखण्ड राज्य के राँची ज़िले में स्थित एक गाँव है।
बेईमान लव
बेईमान लव (अंग्रेजी :Beiimaan Love/Cheater Love) एक आगामी भारतीय फ़िल्म है जिसका निर्देशन राजीव चौधरी ने किया है। फ़िल्म में सन्नी लियोन तथा राजनिष दुग्गल मुख्य किरदार है।
फ़िल्म की शूटिंग २७ जून २०१५ को ही शुरू करदी थी ,जिसमें ज्यादातर दुबई तथा मुम्बई के ही दृश्य लिए हैं। फ़िल्म १४ अक्टूबर २०१६ को प्रदर्शित होगि।
माइक्रोट्रॉन
माइक्रोट्रॉन (Microtron) एक प्रकार का छोटा आकार का चक्रीय कण त्वरक है। यह कम उर्जा (लगभग २० मेगा एलेक्ट्रॉन वोल्ट) तक एलेक्ट्रॉनों को त्वरित करने के लिये उपयोगी है। रैखिक कण त्वरक की भांति यह भी बड़े कण त्वरकों का आरम्भिक चरण का काम करता है।
परम्परागत माइक्रोट्रान में कण किसी स्रोत से निकाले जाते हैं (चित्र में नीला रंग), प्रत्येक चक्कर में एकबार उन्हें ऊर्जा देकर त्वरित किया जाता है (माइक्रोवेव कैविटी, ग्रे रंग में), इसी प्रकार उनकी ऊर्जा तब तक बढ़ायी जाती है जब तक वे माइक्रोट्रान से बाहर नहीं निकल जाते।
धावपथ (रेसट्रैक) माइक्रोट्रान
धावपथ माइक्रोट्रान बड़े आकार का होता है और इसमें दो द्विध्रुवी विद्युत चुम्बक (डाइपोल मैग्नेट) प्रयोग किए जाते हैं।
कुट्टाकार शिरोमणि
कुट्टाकार शिरोमणि मध्यकाल में रचित भारतीय गणित ग्रन्थ है। इसकी भाषा संस्कृत है। यह ग्रन्थ पूर्णतः कुट्टक के बारे में है। इसके रचयिता देवराज हैं जिनके बारे में बहुत कम ज्ञात है। इस ग्रन्थ में उनके पिता का नाम 'वरदराजाचार्य' था और वे 'सिद्धान्तवल्लभ' नाम से भी प्रसिद्ध थे।
प्राचीन और मध्यकालीन भारतीय गणित के इतिहास में कुट्टाकारशिरोमणि के जैसे बहुत कम ग्रन्थ हैं जिनमें गणित के केवल एकमात्र (छोटे) विषय की चर्चा की गयी हो।
कुट्टाकारशिरोमणि, तीन परिच्छेदों (अध्यायों) में विभक्त है। इसका पहला परिच्छेद 'साग्र कुट्टाकार' के बारे हैं। द्वितीय परिच्छेद 'निरग्र कुट्टाकार' के बारे में है। इस परिच्छेद में 'संश्लिष्ट कुट्टाकारों' का भी वर्णन है। तीसरा परिच्छेद 'मिश्र-श्रेणी-मिश्र-कुट्टाकार' के बारे में है। कुट्टाकारशिरोमणि में 'वल्लिकाकुट्टाकार' और 'स्थितकुट्टाकार' का भी वर्णन है। इसमें उदाहरणों के साथ विस्तार से गणना-विधियों को समझाया गया है। साथ ही खगोलिकी में इनके अनुप्रयोगों के भी उदाहरण दिये गये हैं।
चूंकि कुट्टाकारशिरोमणि में लीलावती के भी कुछ श्लोक मिलते हैं, इसलिये ऐसा लगता है कि इसकी रचना लीलावती के बाद (अर्थात ११५० के बाद) हुई है।
भास्कर वर्मन
कुमार भास्कर वर्मन (600 - 650) कामरूप के वर्मन राजवंश के शासकों में अन्तिम एवं अन्यतम राजा थे। अपने ज्येष्ठ भ्राता सुप्रतिश्थि वर्मन की मृत्यु के पश्चात् उन्होने सत्ता सम्भाली। वे अविवाहित रहे तथा उनका कोई उत्तराधिकारी नहीं था। उनकी मृत्यु के बाद शालस्तम्भ ने कामरूप पर आक्रमण करके सत्ता पर अधिकार कर लिया और शालस्तम्भ राज्य अथवा म्लेच्छ राजवंश की स्थापना की।
उत्तर भारत के राजा हर्षवर्धन (या शीलादित्य) कुमार भास्कर वर्मन के समकालीन थे। हर्षवर्धन के साथ उनकी मित्रता थी। उस समय गौड़ देश (या कर्णसुवर्ण, या बंगाल) में शशांक नामक राजा का शासन था। शशांक ने हर्षवर्धन के बड़े भाई राज्यवर्धन की हत्या कर दी। शशांक से अपने भाई की हत्या का प्रतिशोध लेने के लिये हर्षवर्धन ने शशांक के राज्य पर आक्रमण कर दिया। इस आक्रमण के समय कुमार भास्कर वर्मन ने हर्षवर्धन की सहायता की। गौड़ राजा शशांक पराजित हुआ। फलस्वरूप शशांक के राज्य कर्णसुबर्ण तथा गौड़ या पौण्ड्रबर्द्धन, भास्कर वर्मन के अधिकार में आ गये। इसके बाद भास्कर वर्मन विशाल राज्य का स्वामी बन गया। भास्कर वर्मन के समय में कामरूप राज्य की सीमा पश्चिम में बिहार तक और दक्षिण में ओडीसा तक विस्तृत थी। भास्कर वर्मन ने निधानपुर (सिलहट जिला, बांग्लादेश) में अपने शिविर से तांबे की छाप अनुदान जारी किए और इसे एक अवधि के लिए अपने नियंत्रण में रखा।
चीनी यात्री युवान् च्वांग ने सातवीं शताब्दी में कामरुप का भ्रमण किया था। अपनी यात्रा के वर्णन में उसने लिखा है कि कामरूप राज्य का विस्तार १६७५ मील था और राजधानी प्राग्ज्योतिषपुर ६ मील विस्तृत थी। यद्यपि भास्कर वर्मन सनातन धर्म के अनुयायी थे किन्तु बौद्ध धर्म के अनुयायियों और बौद्ध भिक्षुओं का सम्मान करते थे। हर्षबर्द्धन, भास्कर वर्मन का यथेष्ट सम्मान करते थे। एक बार युवान् च्वांग के सम्मान के लिये राजा हर्षबर्धन ने प्रयाग में विशाल सभा का आयोजन किया था। जिसमें भारत के सभी विख्यात राजाओं को आमन्त्रित किया गया था।
युवान् च्वांग ने यह भी लिखा है कि कामरुप में प्रवेश करने से पहले उसने एक महान नदी कर्तोय् को पार किया। कामरुप के पूर्व में चीनी सीमा के पास पहाड़ियों की एक पंक्ति थी। उन्होंने उल्लेख किया की फसलें नियमित हैं, लोग सत्यनिष्ट हैं और राजा ब्राह्मण हैं।
आयरलैंड ए क्रिकेट टीम का श्रीलंका दौरा 2019
आयरलैंड ए क्रिकेट टीम वर्तमान में श्रीलंका का दौरा कर रही है, जो 2 प्रथम श्रेणी मैच और 5 लिस्ट-ए मैच श्रीलंका ए क्रिकेट टीम के खिलाफ खेल रही है। प्रथम श्रेणी सीरीज़ आयरलैंड ए की टीम ने श्रीलंका बोर्ड प्रेसीडेंट इलेवन के खिलाफ दो दिवसीय मैच खेला।
ओलंपिक में सान मारिनो
1960 ग्रीष्मकालीन ओलंपिक्स में सान मारिनो ने अपने प्रदर्शन के बाद 12 ग्रीष्मकालीन ओलंपिक और 7 शीतकालीन ओलंपिक में भाग लिया। देश ने कभी पदक नहीं जीता है।
अपने सबसे सफल एथलीटों में से फ्रांसेस्को अमिसी और इमानुएला फेलिसी हैं, जो दोनों ने 2004 के ग्रीष्मकालीन ओलंपिक में शूटिंग में भाग लिया था और "मार्जिन के सबसे छोटे से फाइनल में स्थानों पर मुमकिन नहीं"। एलेसेंड्रा पेरिली सैन मैरिनो की लंदन 2012 में महिलाओं के ट्रैप फाइनल में पहली बार पदक जीतने के लिए सबसे निकट थी, जो दूसरी जगह के लिए तीन तरह की टाई में खत्म हुई, लेकिन शूट-ऑफ में याद करने वाला पहला खिलाड़ी था, जिसका अर्थ है कि वह चौथे स्थान पर रहे।
पंजाब के राज्यपाल (पाकिस्तान)
पंजाब के राज्यपाल पंजाब, पाकिस्तान की प्रांतीय सरकार के आधिकारिक प्रमुख एवं सूबे के सर्वोच्च पदाधिकारी हैं। राज्यपाल की नियुक्ति राष्ट्रपति पाकिस्तान, प्रधानमंत्री पाकिस्तान की परामर्श पर करते हैं और सामान्यतः यह एक औपचारिक पद होता है अर्थात् उसके पास अधिक संवैधानिक अधिकार नहीं होते हैं। हालांकि इतिहास में कई बार ऐसे अवसर आए हैं जब प्रांतीय गवर्नरों को अतिरिक्त व पूर्ण अधिकार मिलता रहा है, विशेषकर उन मामलों में जब प्रांतीय विधायिका भंग कर दी गई हो, तब प्रशासनिक अधिकार सीधे राज्यपाल के अधिकारक्षेत्र के अंतर्गत आ जाते हैं; जैसा कि 1958 के बाद से 1972 और 1977 से 1985 तक, सैन्य शासन और 1999 से 2002 तक के राज्यपाल शासन में हुआ था। पंजाब में 1949 से 1951 तक राज्यपाल शासन लागू रहा था। इसके अलावा, एक इकाई व्यवस्था के अंतर्गत 1955 से 1970 तक पंजाब प्रांत को स्थगित कर उस समय के पाकिस्तान के पश्चिमी भाग के सारे प्रांतों के संयोजन से, एक प्रांत, पश्चिमी पाकिस्तान बनाया गया था, इस बीच यह पद निलंबित रहा था।
1947 से 1954 तक
पंजाब गवर्नर्स ब्रिटिश राज से पाकिस्तान की आजादी के बाद सूची। 1947 से 1954 तक।
1954 से 1970 तक
1955 से 1970 तक,एक इकाई व्यवस्था के अंतर्गत, पंजाब प्रांत को स्थगित कर, उस समय के पाकिस्तान, के पश्चिमी भाग के सारे प्रांतों के संयोजन से, एक प्रांत, पश्चिमी पाकिस्तान बनाया गया था, इस बीच, पंजाब पश्चिम पाकिस्तान के बृहदतर प्रांत का हिस्सा था। इस प्रांत में तीन राज्यपाल हुए और फिर बाद में, एनेक सैन्य प्रशासक भी नियुक्त कीए गए, जिन्हें अक्सर तथयस्वरूप राज्यपाल के रूप में, कईयों द्वारा देखा जाता था। पश्चिमी पाकिस्तान के राज्यपाल थे: 1970 में पश्चिमी पाकिस्तान प्रांत को भंग कर दिया गया।
सदाफूली
सदाफूली या सदाबहार बारहों महीने खिलने वाले फूलों का एक पौधा है। इसकी आठ जातियां हैं। इनमें से सात मेडागास्कर में तथा आठवीं भारतीय उपमहाद्वीप में पायी जाती है। इसका वैज्ञानिक नाम केथारेन्थस है। भारत में पायी जाने वाली प्रजाति का वैज्ञानिक नाम केथारेन्थस रोजस है। इसे पश्चिमी भारत के लोग सदाफूली के नाम से बुलाते है।
मेडागास्कर मूल की यह फूलदार झाड़ी भारत में कितनी लोकप्रिय है इसका पता इसी बात से चल जाता है कि लगभग हर भारतीय भाषा में इसको अलग नाम दिया गया है- उड़िया में अपंस्कांति, तमिल में सदाकाडु मल्लिकइ, तेलुगु में बिल्लागैन्नेस्र्, पंजाबी में रतनजोत, बांग्ला में नयनतारा या गुलफिरंगी, मराठी में सदाफूली और मलयालम में उषामालारि। इसके श्वेत तथा बैंगनी आभावाले छोटे गुच्छों से सजे सुंदर लघुवृक्ष भारत की किसी भी उष्ण जगह की शोभा बढ़ाते हुए सालों साल बारह महीने देखे जा सकते हैं। इसके अंडाकार पत्ते डालियों पर एक-दूसरे के विपरीत लगते हैं और झाड़ी की बढ़वार इतनी साफ़ सुथरी और सलीकेदार होती है कि झाड़ियों की काँट छाँट की कभी ज़रूरत नहीं पड़ती।
वानस्पतिक संरचना
वैसे तो यह झाड़ी इतनी जानदार है कि बिना देखभाल के भी फलती-फूलती रहती है, किंतु रेशेदार दोमट मिट्टी में थोड़ी-सी कंपोस्ट खाद मिलने पर आकर्षक फूलों से लदी-फदी सदाबहार का सौंदर्य किसी के भी हृदय को प्रफुल्लित कर सकता है। इसके फल बहुत से बीजों से भरे हुए गोलाकार होते हैं। इसकी पत्तियों, जड़ तथा डंठलों से निकलनेवाला दूध विषैला होता है। पौधों के सामने भी समस्याएँ होती हैं। पेड़-पौधे चाहते हैं कि उनके फल तो जानवर खाएँ, ताकि उनके बीज दूर-दूर तक जा सकें, किंतु यथासंभव उनकी पत्तियाँ तथा जड़ न खाएँ। इसलिए अनेक वृक्षों के फल तो खाद्य होते हैं, किंतु पत्तियाँ, जड़ आदि कड़वे या ज़हरीले। सदाबहार ने इस समस्या का समाधान अपने फलों को खाद्य बनाकर तथा पत्तियों व जड़ों को कडुवा तथा विषाक्त बनाकर किया है। ऐसे विशेष गुण पौधों में विशेष क्षारीय (एल्कैलायड) रसायनों द्वारा आते हैं।
विकसित प्रजातियाँ
१९९१ में रॉन पार्कर की कुछ नई प्रजातियाँ बाज़ार में आईं। इनमें से प्रिटी इन व्हाइट और पैरासॉल को आल अमेरिका सेलेक्शन पुरस्कार मिला। इन्हें पैन अमेरिका सीड कंपनी द्वारा उगाया और बेचा गया। इसी वर्ष कैलिफोर्निया में वॉलर जेनेटिक्स ने पार्कर ब्रीडिंग प्रोग्राम की ट्रॉपिकाना शृंखला को बाज़ार में उतारा। इन सदाबहार प्रजातियों के फूलों में नए रंग तो थे ही, आकार भी बड़ा था और पंखुरियाँ एक दूसरे पर चढ़ी हुई थीं। १९९३ में पार्कर जर्मप्लाज्म ने पैसिफ़का नाम से कुछ नए रंग प्रस्तुत किए। जिसमें पहली बार सदाबहार को लाल रंग दिया गया। इसके बाद तो सदाबहार के रंगों की झड़ी लग गई और आज बाज़ार में लगभग हर रंग के सदाबहार पौधों की भरमार है।
यह फूल सुंदर तो है ही आसानी से हर मौसम में उगता है, हर रंग में खिलता है और इसके गुणों का भी कोई जवाब नहीं, शायद यही सब देखकर नेशनल गार्डेन ब्यूरो ने सन २००२ को इयर आफ़ विंका के लिए चुना। विंका या विंकारोज़ा, सदाबहार का अंग्रेज़ी नाम है।
इसकी आठों प्रजातियों के नाम हैं:
लास वेगास
1905 में स्‍थापित लास वेगास को 1911 में आधिकारिक रूप से शहर का दर्जा दिया गया। उसके बाद इतनी प्रगति हुई कि 20वीं शताब्‍दी में स्थापित किया गया यह शहर सदी के अंत तक अमेरिका का सबसे ज्‍़यादा आबादी वाला शहर बन गया (19 वीं शताब्‍दी में यह दर्जा शिकागो को हासिल था). वयस्‍कों के सभी प्रकार के मनोरंजन की अनुमति होने के कारण यह 'सिन सिटी' (गुनाहों का शहर) के नाम से जाना जाने लगा और लास वेगास की इसी छवि के कारण यह फिल्‍मों और टीवी कार्यक्रमों की शूटिंग के लिए एक लोकप्रिय शहर बन गया। दूसरी ओर, किसी भी अन्‍य अमेरिकी शहर की तुलना में लास वेगास में प्रति व्‍यक्ति के हिसाब से गिरजाघरों की संख्‍या सबसे अधिक है। फ्रीमॉन्‍ट स्‍ट्रीट और शहर के अन्‍य कई स्‍थानों पर भी अनेकों आउटडोर लाइटिंग डिस्‍प्‍ले जगमगाते रहते हैं।
लास वेगास नाम को अक्‍सर शहर के चारों ओर के अनिगमित क्षेत्रों, खासकर लास वेगास स्ट्रिप और उसके पास स्‍ि‍थत रिसोर्ट क्षेत्रों के लिए प्रयुक्‍त किया जाता है। स्ट्रिप कहलाने वाले 4 mi लास वेगास बोलेवर्ड का विस्‍तार मुख्‍यत: पेरेडाइज़ और विंचेस्‍टर के अनिगमित क्षेत्रों में है, जबकि उसका एक छोटा हिस्‍सा लास वेगास और एंटरप्राइज़ के असंख्य समुदाय में भी पड़ता है।
इतिहास
कहा जाता है कि राफेल रिवेरा पहले यूरोपीय थे जो 1829 में घाटी में आए। लास वेगास का नाम स्‍पेनवासियों द्वारा एंटोनियो अरमिजो की पार्टी में रखा गया जिन्‍होंने टेक्‍सस से ओल्‍ड स्‍पेनिश ट्रेल से होकर उत्तर और पश्चिम की ओर जाते हुए इस क्षेत्र के पानी का उपयोग किया था। 18वीं शताब्‍दी में, लास वेगास के घाटी क्षेत्र में आर्टेजन के कुएं थे जिनके कारण क्षेत्र में काफी हरेभरे घास के मैदान थे (स्‍पेनिश में इन्‍हें वेगास कहते हैं), इसलिए इस शहर का नाम लास वेगास पड़ गया।
लास वेगास पश्चिम के पायोनीअर ट्रेल्‍स का एक पड़ाव बन गया और 19वीं शताब्‍दी के प्रारंभ में एक लोकप्रिय रेलरोड कस्‍बा बन गया। यह आसपास की सभी खानों के लिए एक पड़ाव बिंदु के रूप में काम करता था, खासकर बुलफ्रॉग कस्‍बे के चारों ओर स्‍िथत खानों के लिए जो देश के अन्‍य हिस्‍सों तक अपने माल को जहाजों के ज़रिए भेजती थीं। रेलरोड्स की संख्‍या बढ़ने के साथ, लाग वेगास का महत्त्‍व कम होने लगा लेकिन 1935 में लाग वेगास के पास हूवर बांध के पूरा हो जाने के बाद वहां के निवासियों और पर्यटन का विकास तेजी से होने लगा। शहर के दक्षिणपूर्व में स्थित 30 mi इस बांध के कारण अमेरिका की सबसे बड़ी मानव-निर्मित झील और सरोवरलेक मीड का निर्माण भी हुआ। आज, इस बांध के कम जाने-माने हिस्‍सों में पर्यटन यात्रायें आयोजित की जाती हैं। 1931 में जुए को कानूनी मान्‍यता मिलने के कारण यहाँ कैसीनो-होटल बनने लगे जिनके लिए आज लास वेगास मशहूर है। शहर का प्रमुख विकास 1940 के दशक में हुआ। लास वेगास के शुरुआती कैसीनो कारोबार की सफलता का श्रेय अमेरिका के संगठित अपराध को दिया जाता है। शुरुआती बड़े कैसीनोज़ में से अधिकतर का प्रबंधन या फंडिंग मॉब(आपराधिक गिरोह) की शख्सियतों जैसे बेंजामिन "बुग्‍सी" सीगल, मेयर लेंस्की तथा उस समय की अन्य ऐसी ही शख्सियतों के अधीन था। इस जुआ साम्राज्‍य के चमत्कारिक विकास का श्रेय टेक्‍सस के दूमिंग गेल्‍वेस्‍टन, अरकन्‍सास के हॉट स्प्रिंग्‍स और 1950 के अन्‍य प्रमुख जुआ अड्डों को दिया जाता है।
अपने जातिवादी इतिहास, खासकर अफ्रीकी अमेरीकियों के प्रति भेदभाव के कारण लास वेगास को "द मिसिसिप्‍पी ऑफ द वेस्‍ट" भी कहा जाता है।
1960 के दशक के अंत में व्‍यापारी हॉवर्ड ह्यूजेज द्वारा शहर के कई कैसीनो-होटल और टेलीविजन तथा रेडियो स्‍टेशन खरीदे जाने के साथ, गैर-अपराधिक कॉर्पोरेशन्‍स ने भी यहां कैसीनो-होटल खरीदने शुरु कर दिए और अगले कई वर्षों में सरकार ने मॉब का खात्मा कर दिया। होटल्‍स और कैसीनो से आने वाले पर्यटन डॉलर के निरंतर प्रवाह को संघीय मुद्रा के कारण और भी बढ़ावा मिला। यह पैसा नेलिस एयरफोर्स बेस नामक संगठन से आया था। सैन्य कर्मचारियों और कैसीनो में नौकरी तलाश करने वालों के बड़ी संख्‍या में आने के कारण भूमि निर्माण ने अचानक काफी जोर पकड़ लिया, जो आज की तारीख में थोड़ा धीमा पड़ चुका है।
हालांकि जुए से मिलने वाले धन के मामले में मकाऊ ने लास वेगास को पीछे छोड़ दिया है, लेकिन लास वेगास आज भी दुनिया के शीर्ष मनोरंजन स्‍थलों में से एक है।
भौगोलिक स्थिति और जलवायु
लास वेगास क्‍लार्क काउंटी के अंतर्गत शुष्क रेगिस्‍तानी इलाके में स्थित है। इसके आसपास के इलाके में रेगिस्तानीवनस्‍पति और कुछ वन्‍य जीव रहते हैं और यहां मूसलाधार बारिश के कारण बाढ़ कभी भी आ सकती है। शहर के कचरे को ठिकाने लगाने की क्षमता में अत्यधिक विस्तार के कारण जनसंख्या में तेजी से वृद्धि संभव हुई। कचरे को ठिकाने लगाने का यह विस्तार, अमेरिका पर्यावरण संरक्षण एजेंसी द्वारा वर्ष 2019 तक पर्यावरण के प्रभावों का पूर्वानुमान तथा विश्लेषण करने वाले 2008 के कार्यक्रमों के लिए प्रदान किये गये अनुदान के कारण संभव हो सका।
यह शहर एक बंजर घाटी में स्थित है जो वनस्‍पतिहीन पहाड़ों से घिरी है। इसकी समुद्रतल से ऊंचाई करीब 2030 ft है। स्प्रिंग माउंटेन इसके पश्चिम में स्थित हैं। ज्‍़यादातर इलाका चट्टानी और धूलभरा है। हालांकि, शहर के अंदर बहुत-से बाग, पेड़ और हरियाली है। जल संसाधनों की समस्‍या के कारण, अब यहां ज़ेरीस्‍केप्‍स को प्रोत्‍साहित करने के लिए एक आंदोलन शुरू किया गया है। जल संरक्षण के अन्‍य उपायों में शामिल है आवासीय स्थानों में पानी देने के लिए जल-समूहों का बनाया जाना. अमेरिकी सेंसस ब्‍यूरो के अनुसार, शहर का कुल क्षेत्रफल 131.3 sqmi है जिसमें से 131.2 sqmi भूमि क्षेत्र है जिसका .1 sqmi (0.04%) पानी से भरा है।
जलवायु
लास वेगास की जलवायु [[शुष्‍क और रेगिस्‍तानी]] है (कोपेन जलवायु वर्गीकरण BWh), यह मोजाव रेगिस्‍तान की सामान्य जलवायु की तरह है, जिसमें लास वेगास स्थित है। यहां पूरे वर्ष धूप खिली रहती है और प्रति वर्ष करीब 4.2 इंच बारिश, जो कि प्रति वर्ष औसतन 29 दिनों तक पड़ती है, के साथ करीब 300 दिन और 3800 घंटे से ज्‍़यादा यहां धूप खिली रहती है।
जून से लेकर सितम्बर के महीने गर्मियों के होते हैं जिनमे बहुत अधिक गर्मी पड़ती है और मौसम एकदम शुष्क रहता है। दिन का औसत उच्चतम तापमान 94 to 104 F और रात का निम्नतम तापमान 69 - 78 F रहता है। प्रति वर्ष औसतन 133 दिन तापमान 90 F के ऊपर रहता है और 72 दिन 100 F के ऊपर. जुलाई तथा अगस्त के अधिकांश दिन तापमान इस बेंचमार्क के अधिक ही रहता है। हालांकि, आर्द्रता अत्यंत कम है और अक्सर 10% के नीचे ही रहती है।
लास वेगास में सर्दियों की अवधि काफी कम होती है और मौसम आमतौर पर हल्का ही रहता है, जहाँ दिन का उच्चतम तापमान लगभग 60 F तथा रात का न्यूनतम तापमान लगभग 40 F रहता है। लास वेगास के आसपास के पहाड़ों पर सर्दियों के दौरान बर्फ जमा होती है लेकिन लास वेगास की घाटी में बर्फ के दर्शन दुर्लभ हैं। हालाँकि, कुछ कुछ वर्षों के अंतराल पर घाटी में भी बर्फ गिरती है। कभी कभार पारा 32 F तक भी लुढ़क जाता है, लेकिन सर्दियों में रात का तापमान शायद ही कभी 30 डिग्री के नीचे जाता है।
लास वेगास में वार्षिक वर्षा लगभग 4.5 in है, जो मुख्य रूप से सर्दियों के दौरान होती है, लेकिन वर्ष के किसी अन्य समय के दौरान भी यह असामान्य नहीं है।
जनसांख्यिकी
संयुक्त राज्य अमेरिका के जनगणना ब्यूरो 2008 के अनुमानों के अनुसार लास वेगास महानगर सांख्यिकी क्षेत्र की जनसंख्या 1,865,746 है और यह क्षेत्र संयुक्त राज्य अमेरिका के सबसे तेजी से विकसित होने वाले क्षेत्रों में से है। राज्य में कैलिफोर्निया से बड़ी संख्या में नए निवासी आ रहे हैं।
अमेरिकी जनगणना ब्यूरो द्वारा आयोजित 2005-2007 अमेरिका समुदाय के सर्वेक्षण के अनुसार, लास वेगास की जनसंख्या के 70.8% प्रतिशत लोग श्वेत अमेरिकी थे जबकि 51.8% गैर-हिस्पैनिक श्वेत थे। लास वेगास की जनसंख्या में 10.4% अश्वेत या अफ्रीकी अमेरिकी थे और 10.6% गैर-हिस्पैनिक अश्वेत थे। जनसंख्या के 0.7% लोग अमेरिकी भारतीय थे और 0.6% लोग गैर-हिस्पैनिक थे। जनसंख्या के 5.0% लोग एशियन अमेरिकन थे और 4.9% लोग गैर-हिस्पैनिक थे। जनसंख्या के 0.4% लोग पैसिफिक आइलैंडर अमेरिकी थे। शहर की जनसंख्या के 8.9% लोग अन्य जातियों के थे और 0.2% लोग गैर-हिस्पैनिक थे।
शहर की जनसंख्या के 3.5% लोग दो या अधिक जातियों के थे जिनमे से 2.5% लोग गैर-हिस्पैनिक थे।
वहाँ 176750 घर थे जिनमे से 31.9% में 18 वर्ष से कम आयु के बच्चे रहते थे, 48.3% में साथ रहने वाले शादी-शुदा जोड़े थे, 12.2% में एक महिला रहती थी जिनके पति उनके साथ नहीं थे, 33.5% लोग बिना परिवार वाले थे। कुल घरों के 25.0% में अकेले व्यक्ति रहते थे और 7.5% घरों में 65 वर्ष या उससे अधिक आयु के बुजुर्ग अकेले रहते थे। घर के सदस्यों की औसत संख्या 2.66 थी और परिवार के औसत सदस्यों की संख्या 3.20.
शहर में जनसंख्या का विभाजन इस प्रकार था, 25.9% 18 वर्ष के कम आयु के, 8.8% 18 से 24 वर्ष के, 32.0% 25 से 44 वर्ष के, 21.7% 45 से 64 वर्ष के और 11.6% लोग 65 वर्ष या उससे अधिक आयु के थे। औसत उम्र 34 साल थी। प्रत्येक 100 महिलाओं के लिए 103.3 पुरुष थे। 18 और उससे अधिक उम्र की प्रत्येक 100 महिलाओं के लिए 102.5 पुरुष थे।